Temeljem članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12 i 19/13- pročišćeni tekst, 137/15, 123/17, 98/19, 144/20), članka 40. Statuta Grada Delnica (SN GD 2/21) Gradsko vijeće Grada Delnica na svojoj sjednici održanoj 12. kolovoza 2021. godine donosi

**ODLUKU O USVAJANJU STRATEGIJE RAZVOJA TURIZMA GRADA DELNICA 2021. -2025.**

**Članak 1.**

Usvaja se Strategija razvoja turizma Grada Delnica za razdoblje 2021. – 2025. godine.

**Članak 2.**

Strategija čini sastavni dio ove Odluke, a objavit će se na internetskoj stranici Grada Delnica [www.delnice.hr](http://www.delnice.hr).

**Članak 3.**

Ova Odluka stupa na snagu prvog dana od dana objave u „Službenim novinama Grada Delnica“.

KLASA: 334-01/18-01/10

URBROJ: 2112-01-30-20-3-21-16

Delnice, 12. kolovoza 2021. godine

**GRADSKO VIJEĆE GRADA DELNICA**

**Predsjednica**

**Ivana Pečnik Kastner**

**Obrazloženje**

**Izrada Strategije razvoja turizma Grada Delnica 2021.- 2025. (u daljnjem tekstu: Strategija) pokrenuta je s ciljem valorizacije turističke ponude i načina definiranja razvojnih turističkih projekta kojima bi se poboljšala turistička ponuda te stvorili preduvjeti za razvoj dodatne ponude i ukupnog razvoja Grada Delnica.**

**Grad Delnice prijavio je projekt izrade Strategije na objavljeni natječaj Agencije za plaćanja u poljoprivredi, ribarstvu i ruralnom razvoju od 27. 3. 2017. godine. Nakon provedene administrativne procedure Grad Delnice i Agencija za plaćanje u poljoprivredi, ribarstvu i ruralnom razvoju sklopili su 21. 6. 2018. godine Ugovor o financiranju broj 923453/2018 sukladno mjeri 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske Podmjera 7.1. „Sastavljanje i ažuriranje planova za razvoj općina i sela u ruralnim područjima i njihovih temeljnih usluga te planova zaštite i upravljanja koji se odnose na lokalitete Natura 2000 i druga područja visoke prirodne vrijednosti, Operacija 7.1.1. „Sastavljanje i ažuriranje planova za razvoj jedinica lokalne samouprave“.**

**Gradsko vijeće Grada Delnica donijelo je Odluku o izradi Strateškog plana razvoja turizma 2017.- 2022. Ista je objavljena u SN GD broj 4/17.**

**Odlukom o dodjeli sredstava od 25. veljače 2019. Agencija za plaćanja u poljoprivredi, ribarstvu i ruralnom razvoju odobrila je Gradu Delnicama sredstva u visini od 92.500,00 kuna koji će dodijeliti nakon usvajanja Odluke Gradskog vijeća o usvajanju predmetnog dokumenta.**

**Grad Delnice i Fakultet za menadžment u turizmu i ugostiteljstvu iz Opatije, Primorska 42 sklopili su Ugovor o izradi Strategije 5. studenog 2018. godine te Dodatak I. Ugovora o izradi Strategije s 21. siječnja 2019. kojim se definira produžetak roka izrade Strategije zbog donošenja Master plana razvoja turizma Gorskog kotara a na koji se tematski nadovezuje Strategija. Za konačnu verziju Nacrta Strategije provedeno je savjetovanje sa zainteresiranom javnošću od 1. veljače od 1. ožujka 2021. godine.**

**Sukladno posebnim zakonima kojima se uređuje zaštita okoliša i prirode, Grad Delnice je pokrenuo postupak ocjene o potrebi strateške procjene utjecaja na okoliš za predmetnu Strategiju. U navedenom postupku Upravni odjel za prostorno uređenje, graditeljstvo i zaštitu okoliša Primorsko-goranske županije izdao je 21. srpnja 2021. godine Mišljenje KLASA: 351-01/21-04/62 URBROJ: 2170/1-03-08/2-21-2 da je postupak proveden u skladu sa Zakonom o zaštiti okoliša (NN 80/13, 78/15, 12/18, 118/18) i Uredbi o strateškoj procjeni utjecaja strategije, plana i programa na okoliš (NN 3/17). Nakon izdanog Mišljenja Gradonačelnica Grada Delnica je donijela Odluku kojom se utvrđuje da nije potrebno provesti postupak strateške procjene utjecaja na okoliš za Strategiju razvoja turizma Grada Delnica 2021. -2025.**

**Utvrdila je Prijedlog Odluke u usvajanju Strategije razvoja turizma Grada Delnica 2021. -2025. koji se s pripadajućim materijalom upućuje Gradskom cvijeću Grada Delnica na usvajanje.**